مخاصمك يا قلبى

مخاصمك يا قلبي
   كلمات 
مخاصمك يا قلبي ومش راضي عنك

ياريت كان بايدي وانا اتبرى منك

مخاصمك يا قلبي . . يا قلبي مخاصمك

تحب المحاسن وبتهوى الجمال

وتعشق يا قلبي وتبني الآمال

وعشقك مذلة وحبـك خيال

ساقتني مرارك كاوتني بنــارك

ولا حد غيــري يشيــــل هم عنـــــك

ياريت كان بايدي وانا اتبرى منـك

مخاصمك يا قلبي . . يا قلبي مخاصمك

لسحر العيون تسلم سلاحك

وفوق الشجون بتحضن جراحك

وعلى الجرح دايما بتطوي جناحك

وانا ابكي عشانك واهون هوانك

واواسي واقاسي عذابك وحزنك

ياريت كان بايدي وانا اتبرى منــك

مخاصمك يا قلبي . . يا قلبي مخاصمك

يا قلبي كفاية وتوب عن هواك

مادام الحبايب بترضى ببكاك

مافيش حد منهم بيرحم اســاك

ولا حــد وعــدك ولا شفت ســـعدك

ولا حد واسى عــذابك وحـزنـــك

ياريت كان بايدي وانا اتبرى منـك

مخاصمك يا قلبي . . يا قلبي مخاصمك

مخاصمك يا قلبي ومش راضي عنك

ياريت كان بايدي وانا اتبرى منك

مخاصمك يا قلبي . . يا قلبي مخاصمك
 شوف كمان 

 ليستة اغانى فريد الأطرش

تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى